b'\n_START_ARTICLE_\nSmerno krmilo\n_START_PARAGRAPH_\nSmerno krmilo ("rudder") je naprava, ki se uporablja za krmiljenje po smeri. Uporablja se ladjah, podmornicah, hoverkraftih, letalih in drugih zrakoplovih.\n_START_SECTION_\nLetalo\n_START_PARAGRAPH_\nSmerno krmilo se po navadi upravlja z no\xc5\xbenimi pedali. Za koordiniran zavoj se hkrati uporablja krmilno palico (ki s pomo\xc4\x8djo krilc nagne letalo) in pedala, ki premikajo smerno krmilo. Na ve\xc4\x8djih potni\xc5\xa1kih letal se po navadi uporablja samo krmilno palico, smerno krmilo avtomatsko upravlja ra\xc4\x8dunalnik. Obstajajo tudi letala, npr. lete\xc4\x8de krilo, ki nimajo vertikalnega repa, pri tem se usmerjanje dose\xc5\xbee z drugimi re\xc5\xa1itvami._NEWLINE_Smerno krmilo se uporablja tudi za kompenziranje zaradi bo\xc4\x8dnega vetra pri vzletu ali pristanku. Na ve\xc4\x8dmotornih letalih, \xc4\x8de pride do enega odpovedi motorja, mora smerno krmilo zagotavljati potrebno krmarljivost. Odpoved enega motorja povzro\xc4\x8di nesimetrijo potiska, ta efekt je ve\xc4\x8dji pri letalih s podkrilnimi motorji npr. A320. Na letalih z repnimi motorji npr. DC-9 je ta efekt manj\xc5\xa1i, ker sta motorja name\xc5\xa1\xc4\x8dena bolj skupaj in je ro\xc4\x8dica manj\xc5\xa1a. Tako imajo letala z repnimi motorji precej manj\xc5\xa1e vertikalne repe._NEWLINE_Na helikopterjih, ki imajo repni rotor se krmiljenje po smeri dose\xc5\xbee s spreminanjem vpadnega kota listov na repnem rotorju.'